Мабільныя ТэлеСыстэмы (Беларусь) — Вікіпэдыя
Каардынаты: 53°55′32″ пн. ш. 27°36′56″ у. д.﻿ / ﻿53.92556° пн. ш. 27.61556° у. д.﻿ / 53.92556; 27.61556
Сумеснае ТАА «Мабільныя ТэлеСыстэмы» (СТАА «МТС») — беларускі апэратар мабільнай сувязі, што падае паслугі сувязі стандарту GSM 900/1800. Заснавальнікамі кампаніі зьяўляюцца РУП «Белтэлекам» (Беларусь) (51% статутнага капіталу) і ААТ «Мабільныя ТэлеСыстэмы» (Расея) (49%). Кампанія пачала камэрцыйную дзейнасьць 27 чэрвеня 2002 году, стаўшы другім мабільным апэратарам стандарту GSM у Беларусі. Уліковы нумар падаткаплатніка 800013732.
СТАА «Мабільныя ТэлеСыстэмы»
Нагода стаць бліжэй
4 красавіка 2002 (18 гадоў таму)
«Белтэлекам» (Беларусь), «Мабільныя ТэлеСыстэмы» (Расея)
Менск, прасп. Незалежнасьці, д. 95
Уладзімер Карповіч (генэральны дырэктар), Сяргей Сівадзедаў (старшыня)[1]
763,7 млн рублёў (+15%; 2017 г.)
356,5 млн руб (+14%; 2017 г.)
217,1 млн руб (+15%; 2017 г.)
«Белтэлекам» (51%)
1.1 Лягатып
2 Нумары абанэнтаў
23 верасьня 2001 г. ААТ «Мабільныя ТэлеСыстэмы» (Масква, Расея) выйграла за 10 млн $ тэндэр Міністэрства сувязі Беларусі на стварэньне сотавай сеткі ў Беларусі[2]. У чэрвені 2002 г. сумеснае таварыства «Мабільныя ТэлеСыстэмы» за 5 млн $ атрымала дазвол на разбудову першай у Беларусі двухдыяпазоннай сотавай сеткі GSM 900/1800. Упершыню зьявіўся дыяпазон 1800 мэгагэрц[3]. 12 жніўня адчынілі трафік для тэлефанаваньняў у сетку «А1»[4]. У лютым 2003 г. расейскае ААТ «Мабільныя ТэлеСыстэмы» ўпершыню выказала намер выкупіць кантрольны пакет акцыяў сумеснага ТАА «Мабільныя ТэлеСыстэмы» ў Беларусі[5]. У 2002—2003 гадох, калі ўкладаньні склалі 95 млн $, «МТС» было найбуйнейшым капіталаўкладальнікам Беларусі[6].
17 кастрычніка 2004 году кампанія «Мабільныя ТэлеСыстэмы» першай сярод беларускіх апэратараў дасягнула адзнакі ў 1 мільён актыўных абанэнтаў і адначасова стала буйнейшай мабільнай кампаніяй у Беларусі. У студзені 2005 году рынкавая доля кампаніі перавысіла 50%, а ў траўні кампанія ўжо пераадолела мяжу ў 1,5 млн абанэнтаў. 11 ліпеня 2007 г. кампанія абвясьціла ад тым, што лік актыўных абанэнтаў дасягнуў 3,5 млн чалавек[7]. Гэта склала 54% ад агульнай колькасьці карыстальнікаў мабільнай сувязі ў краіне. На пачатак ліпеня 2007 г. пакрыцьцё МТС ахоплівала звыш 80% тэрыторыі краіны, на якой пражывала 93% насельніцтва Беларусі. У сетцы гэтага апэратара працавала 2763 базавыя станцыі. Паслуга міжнароднага роўмінгу падавалася ў 129 краінах сьвету ў сетках 221 GSM-апэратара[8]. Чысты прыбытак СТАА «МТС» па US GAAP за 2007 год склаў $150,7 млн. Выручка кампаніі склала 875,1 млрд бел. рублёў.
На 1 жніўня 2008 году абанэнцкая база МТС у Беларусі складала 4,07 млн карыстачоў (53,3% ад агульнай колькасьці GSM-карыстачоў у Беларусі), павялічыўшыся з пачатку году на 7,1%. На канец 2008 году радыёпакрыцьцё сеткі МТС ахапляе 92% тэрыторыі краіны, дзе пражывае больш 98% насельніцтва Беларусі. У зоне дзеяньня знаходзяцца больш за 20 760 населеных пунктаў, міжнародныя аўтатрасы і мясцовыя аўтадарогі, месцы адпачынку і турызму, усе станцыі Менскага мэтрапалітэну. Агульны лік базавых станцыяў перавысіў 4 тыс. У выніку фінансавага крызісу 2011 году выручка СТАА «МТС» упала на 16% да $380,72 млн. Прыбытак скараціўся на 19% да $189,75 млн.
На 4 ліпеня 2013 году ТАА «МТС» заставалася найбольшым сотавым апэратарам Беларусі. Абанэнцкая база налічвала ў Беларусі 5,24 млн чалавек (55,4% насельніцтва Беларусі), зь іх звыш 1 млн карысталіся паслугамі мабільнага сеціва. Сувязь забясьпечвалі звыш 6400 базавых станцыяў сотавай сувязі 2-га і 3-га пакаленьняў. У 2013 годзе штомесячныя выдаткі абанэнта ў сярэднім скараціліся да менш як $5,5 з $13 у 2002 годзе (пры заснаваньні «МТС»). Пагатоў у 2013 годзе абанэнт «МТС» гутарыў у сярэднім звыш 500 хвілінаў (8 гадзінаў і 20 хвілінаў) штомесяц, або 16 хвілінаў і 40 сэкундаў штодня. Тады як у 2002 годзе на абанэнта ў сярэднім прыпадала блізу 270 хвілінаў гутарак (4,5 гадзіны) штомесяц[9].
ЛягатыпРэдагаваць
Лягатып у 2006—2010 гадах
27 чэрвеня 2006 году СТАА «Мабільныя ТэлеСыстэмы» прадставіла ў Беларусі абноўлены брэнд кампаніі ў выглядзе квадрата зь яйкападобным выразам разам зь зьмененым слоганам і афіцыйна зарэгістравала яго 10 ліпеня 2006 году. Па дадзеных кампаніі, распрацоўнікам абноўленага брэнда стала брэндынгавае агенцтва Wolff Olins. Кампанія «Сыстэма-Тэлікам», у склад якой уваходзіць МТС, у 2006 годзе вылучыла на распрацоўку брэнда $4 млн.
У канцы жніўня 2007 году беларускі паэт Алесь Разанаў і мастак Віктар Маркавец падалі ў Вярхоўны суд Беларусі позву аб парушэньні сваіх аўтарскіх праў да беларуска-расейскага прадпрыемства «Мабільныя ТэлеСыстэмы» (МТС). Па дадзеных Вярхоўнага суду, «іск пададзены аб абароне аўтарскіх правоў, у якім іскавікі патрабуюць абавязаць кампанію МТС апублікаваць у газэтах „СБ. Беларусь сегодня“, „Рэспубліка“, „Звязда“, „КП у Беларусі“, „АІФ у Беларусі“, „Беларусы й рынак“ інфармацыю аб парушэньні аўтарскіх правоў у стаўленьні твора „Яйкавадраты“, створанага ў 1992 годзе». Судовае слуханьне пачалося 1 кастрычніка 2007 году. 16 кастрычніка 2007 Вярхоўны суд Беларусі адмовіў у задавальненьні гэтай пазовы.[10] Апэляцыйная рада Нацыянальнага цэнтру інтэлектуальнай уласнасьці 3 траўня прызнала несапраўднай рэгістрацыю таварнага знака кампаніі «МТС» з выявай чырвонага яйка.[11]
Нумары абанэнтаўРэдагаваць
+375 29 2 xx xx xx
+375 29 5 xx xx xx
+375 29 7 xx xx xx
+375 29 8 xx xx xx
+375 33 3 xx xx xx
+375 33 6 xx xx xx
+375 33 9 xx xx xx
+375 44 xxx xx xx
^ Савет дырэктараў // СТАА «Мабільныя ТэлеСыстэмы», 2018 г. Праверана 3 траўня 2018 г.
^ Вікторыя Целяшук. Мы робім усё, каб мабільная сувязь «МТС» была даступнай для шырокіх слаёў насельніцтва // Зьвязда : газэта. — 24 сьнежня 2002. — № 299-300. — ISSN 1990-763x.
^ Уладзімер Андрыевіч. Дзве краіны — адна сувязь // Зьвязда : газэта. — 29 чэрвеня 2002. — № 315 (24999). — ISSN 1990-763x.
^ Трафік «пайшоў» // Зьвязда : газэта. — 14 жніўня 2002. — № 193 (24572). — ISSN 1990-763x.
^ Інга Міндалёва. МТС у Беларусі мяняе гаспадара // Зьвязда : газэта. — 21 лютага 2003. — № 44-45. — ISSN 1990-763x.
^ Вікторыя Целяшук. Плюс «мабілізацыя» ўсёй краіны // Зьвязда : газэта. — 7 траўня 2004. — № 112-113. — ISSN 1990-763x.
^ Надзея Нікалаева. Агульная працягласьць размоваў абанэнтаў МТС — 370 тысячаў гадоў // Зьвязда : газэта. — 4 ліпеня 2013. — № 121 (27486). — С. 4. — ISSN 1990-763x.
^ Марат Гаравы (16 кастрычніка 2007) Вярхоўны суд пакінуў без задавальненьня пазоў аб абароне аўтарскага права Алеся Разанава і Віктара Маркаўца Грамадзтва. БелаПАН. Праверана 9 жніўня 2011 г.
^ Рэгістрацыя таварнага знака МТС прызнаная ў Беларусі несапраўднай(рас.)
RSS-стужка навінаў кампаніі
Бачына аб прадпрыемстве
Атрымана з «https://be-tarask.wikipedia.org/w/index.php?title=Мабільныя_ТэлеСыстэмы_(Беларусь)&oldid=2082745»
Апошняе рэдагаваньне ў 13:04 11 жніўня 2019
Гэтая старонка апошні раз рэдагавалася 11 жніўня 2019 году ў 13:04.